Diari Oficial de la Generalitat Valenciana


Sumari del DOGV 5993, del 15-04-2009 (2009/4083)

RESOLUCIÓ de 20 de febrer de 2009, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5993

Data del DOGV
:   15-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4083


Data del document
:   20-02-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Puebla de San Miguel
    * farmacologia
    * acte administratiu

RESOLUCIÓ de 20 de febrer de 2009, del director general de Farmàcia i Productes Sanitaris, per la qual declara la caducitat de l'autorització d'obertura d'una nova oficina de farmàcia. [2009/4083]  
En l'annex I de la Resolució de 16 de maig de 2008 del director general de Farmàcia i Productes Sanitaris, per la qual publica l'adjudicació de les autoritzacions per a l'obertura de noves oficines de farmàcia, consta que Aranzazu Ballester Meseguer és adjudicatària d'una nova oficina de farmàcia en el municipi de Puebla de San Miguel (València).  
L'article 1 del Decret 187/2001, de 27 de novembre, del Govern Valencià, que regula l'establiment, el trasllat i la transmissió de les oficines de farmàcia, establix que l'adjudicatari d'una autorització per a l'obertura d'una nova oficina de farmàcia ha de designar, en el termini improrrogable de tres mesos, comptador a partir de l'endemà de la notificació, el local per a l'obertura, i que s'entén que si no ho fa renuncia a l'autorització i perd, en conseqüència, el dret a l'obertura.  
El termini es va iniciar en data 29 de maig de 2008, l'endemà de la publicació en el Diari Oficial de la Comunitat Valenciana de la Resolució de 16 de maig de 2008del director general de Farmàcia i Productes Sanitaris, per la qual cosa, transcorregut en excés el termini per a la designació dels locals, ha d'entendre's, d'acord amb el que establix l'article 1 del Decret 187/2001, de 27 de novembre, del Govern Valencià, que regula l'establiment, el trasllat i la transmissió de les oficines de farmàcia, que Aranzazu Ballester Meseguer ha renunciat a l'autorització, i ha perdut, en conseqüència, el dret a l'obertura.  
Per tant, resolc:  
Primer  
Revocar l'adjudicació per a l'obertura d'una nova oficina de farmàcia en el municipi de la Puebla de San Miguel (València), atorgada a Aranzazu Ballester Meseguer qui ha renunciat a l'autorització, i ha perdut, en conseqüència, el dret a l'obertura.  
Segon  
Ordenar, d'acord amb el que establix l'article 11 del Decret 149/2001, de 5 d'octubre, del Govern Valencià, que establix el procediment d'autorització de noves oficines de farmàcia, la incorporació de l'autorització al procés següent d'adjudicació que convoque esta direcció general sense que siga necessari un nou còmput d'habitants.  
Esta resolució s'ha de notificar a la persona interessada i s'ha de publicar en el Diari Oficial de la Comunitat Valenciana, amb l'advertiment que no esgota la via administrativa i que s'hi pot interposar un recurs d'alçada davant del secretari autonòmic per a l'Agència Valenciana de la Salut, en el termini d'un mes comptat a partir de l'endemà de la data de notificació.  
València, 20 de febrer de 2009.- El director general de Farmàcia i Productes Sanitaris: José Clérigues Belloch.